Priekšlikums Padomes regula, ar kuru pielāgo I pielikumu Eiropas Parlamenta un Padomes Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (Dokuments attiecas uz EEZ) /* COM/2008/0048 galīgā redakcija */





[pic] | EIROPAS KOPIENU KOMISIJA | Briselē, 2008.2.4 COM(2008) 48 galīgā redakcija Priekšlikums PADOMES REGULA, ar kuru pielāgo I pielikumu Eiropas Parlamenta un Padomes Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (Dokuments attiecas uz EEZ) PASKAIDROJUMA RAKSTS Eiropas Parlamenta un Padomes Regula (EK) Nr. 882/2004 izveido saskaņotu vispārīgu noteikumu sistēmu tādas oficiālās kontroles organizēšanai, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem. Šajā regulā izklāstītie noteikumi ir izstrādāti dzīvnieku barības un pārtikas, tai skaitā Kopienā importētās dzīvnieku barības un pārtikas oficiālās kontroles organizēšanai. Šīs regulas I pielikumā uzskaitītas teritorijas, kurās piemērojama šī regula. Regulu pieņēma 2004. gada 29. aprīlī, t.i., pirms jauno dalībvalstu pievienošanās. I pielikums vēl nav ticis grozīts, lai iekļautu šīs jaunās dalībvalstis. ES paplašināšanās un sekojošie Eiropas Savienības izveidošanas līgumu pielāgojumi nosaka, ka Regula (EK) Nr. 882/2004 ir piemērojama šajās teritorijās. Tāpēc I pielikums ir attiecīgi jāgroza. Šis priekšlikums neietekmē Kopienas budžetu. Priekšlikums PADOMES REGULA, ar kuru pielāgo I pielikumu Eiropas Parlamenta un Padomes Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (Dokuments attiecas uz EEZ) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Lietuvas, Maltas, Polijas, Slovēnijas, Slovākijas un Ungārijas Pievienošanās aktu un jo īpaši tā 57. panta 2. punktu, ņemot vērā Komisijas priekšlikumu[1], tā kā: (1) Regula (EK) Nr. 882/2004[2] izveido saskaņotu vispārīgu noteikumu sistēmu tādas oficiālās kontroles organizēšanai, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem. Kontrole jāveic eksportam uz Kopienu, tirgū laišanai Kopienā un ievešanai no trešām valstīm minētās regulas I pielikumā noteiktajās teritorijās. (2) Tagad jāpapildina teritoriju saraksts, lai sarakstā Regulas (EK) Nr. 882/2004 I pielikumā ietvertu visas dalībvalstis. (3) Tādēļ atbilstīgi jāgroza Regula (EK) Nr. 882/2004, IR PIEŅĒMUSI ŠO REGULU. 1. pants Regulas (EK) Nr. 882/2004 I pielikumu aizstāj ar šīs regulas pielikumu. 2. pants Šī regula stājas spēkā [..] dienā pēc tās publicēšanas Eiropas Savienības Oficiālajā Vēstnesī . To piemēro no 2004. gada 1. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā priekšsēdētājs PIELIKUMS „I pielikums” 2. panta 15. punktā minētās teritorijas 1. Beļģijas Karalistes teritorija 2 Bulgārijas Republikas teritorija 3. Čehijas Republikas teritorija 4. Dānijas Karalistes teritorija, izņemot Farēru salas un Grenlandi 5. Vācijas Federatīvās Republikas teritorija 6. Igaunijas Republikas teritorija 7. Īrijas teritorija 8. Grieķijas Republikas teritorija 9. Spānijas Karalistes teritorija, izņemot Seūtu un Meliļu 10. Francijas Republikas teritorija 11. Itālijas Republikas teritorija 12. Kipras Republikas teritorija 13. Latvijas Republikas teritorija 14. Lietuvas Republikas teritorija 15. Luksemburgas Lielhercogistes teritorija 16. Ungārijas Republikas teritorija 17. Maltas Republikas teritorija 18. Nīderlandes Karalistes teritorija Eiropā 19. Austrijas Republikas teritorija 20. Polijas Republikas teritorija 21. Portugāles Republikas teritorija 22. Rumānijas teritorija 23. Slovēnijas Republikas teritorija 24. Slovākijas Republikas teritorija 25. Somijas Republikas teritorija 26. Zviedrijas Karalistes teritorija 27. Lielbritānijas un Ziemeļīrijas Apvienotās Karalistes teritorija” [1] OV C xxx, xx.xx.xxxx., xx. lpp. [2] OV L 165, 30.4.2004., 1. lpp. Labotā redakcija OV L 191, 28.5.2004., 1. lpp. Regulā jaunākie grozījumi izdarīti ar Padomes Regulu (EK) Nr. 1791/2006 (OV L 363, 20.12.2006., 1. lpp.).